laion/Wikipedia-Exotic huggingface dataset:
הקונגרס הציוני העולמי התשיעי

הקונגרס הציוני העולמי התשיעי התקיים ב-26-30 בדצמבר 1909, בעיר המבורג שבגרמניה והיה לקונגרס הציוני הראשון על אדמת גרמניה. נשיא הקונגרס היה דוד וולפסון, והשתתפו בו כ-400 צירים וכ-3000 אורחים. הקונגרס עמד בסימן המאבק בין הציונות המדינית בהובלת וולפסון לבין הציונות המעשית, שקנתה לה שביתה רחבה בשורות התנועה הציונית, שעליה נמנו דמויות בולטות בתנועה כמו מנחם אוסישקין והוועד האודסאי. בקונגרס השתתפו לראשונה נציגי מפלגות הפועלים בארץ-ישראל. ב-1908 התחוללה באימפריה העות'מאנית מהפכת הטורקים הצעירים. רבים בתנועה הציונית חשבו תחילה כי הטורקים הצעירים יעניקו אוטונומיה ליהודים בארץ ישראל. אך עד מהרה, הזרם הלאומני של הטורקים הצעירים השיג את הבכורה, גילה יחס אנטי-ציוני מובהק, והתקוות התבדו. כהכנה לקונגרס הציוני, ארגנה תנועת הפועל הצעיר קונגרס פנימי בקרקוב מדיה וקבצים בנושא הקונגרס הציוני העולמי התשיעי בוויקישיתוף פרוטוקול של הקונגרס הקונגרס הציוני בהמבורג, המצפה, 31 בדצמבר 1909. יוסי גולדשטיין, בין ציון לציונות: תולדות התנועה הציונית 1881-1914, האוניברסיטה הפתוחה, עמ' 312 קונגרס ציוני קונגרס של פועלי ציון בקראקא, החרות, 19 בנובמבר 1909.
החי ברוסיה

הפאונה של רוסיה היא מגוונת ומתפרסת לאורך המדינה הגדולה בעולם, בה 12 אזורי זמן שונים בין הטונדרות המזרחיות של קמצ'טקה ומערבה עד ליערות הרי הקווקז שעל הגבול עם מדינות אירופה. היערות של רוסיה גדולים ביותר, מכילים מעל 70% מהמדינה וכוללים 33% מהיערות הממוזגים בעולם ו-22% מכלל היערות בעולם. עם זאת הם ממוזגים ומכילים מעט יחסית מינים ביחס לגודלם. רוסיה נמצאת כולה בתוך האזור הפלארקטי ומכילה בעיקר מינים ממוצא אסייתי או מינים המותאמים לאקלים ממוזג/קר וכמה מהמינים אף מתאימים לאקלים קוטבי הנפוץ בצפון. מרבית שטח רוסיה כולל אדמת טונדרה הנפוצה מחופי האוקיינוס הארקטי בצפון וככל שמדרימים נפוצות יערות טייגה עצומים הנפוצים בעיקר בסיביר כשישנם גם מספר נהרות כמו הוולגה ואדמים גדולים כמו אגם באיקל ובדרום ישנם גם ערבות רחבות (סטפה) של עצים סמוך לגדות מים. ישנם שלושה בתי גידול ייחודיים ברוסיה: הקווקז בדרום רוסיה, חבל קמצ'טקה העשיר באזורים וולקניים ופרימוריה שבדרום-מזרח, בה מינים הדומים לאלה של דרום-מזרח אסיה הטרופית יותר מאשר לסיביר. שטחי רוסיה כוללים מעל 13 אזורים ביולוגים ובהם 101 שמורות טבע (Zapovednik) ועוד 38 פארקים לאומיים בגודל 82.7 מיליון דונם. עדיין ישנם חיות רבות בסכנת הכחדה ברוסיה הכוללות 266 מיני יונקים ו-780 מיני עופות המצויות תחת הגנה. הצמחייה ברוסיה נדירה באזור הטונדרה, מאחר שהקרקע חשופה וקפואה במשך תשעה חודשים מהשנה והיא כוללת בעיקר טחבים, חזזיות ועשבים הפורחים בקיץ. בטייגה ישנם מחטניים ובעיקר עצי אשוח, אשוחית, אורן וארזית כשעל הקרקעית צומחים עשבים, חזזיות, פירות יער ופטריות כשבערבות צומחים עשבים וגידולים שונים ובגדת הוולגה פורחים פרחים רבים כמו לוטוס. אזור הקווקז הדרומי יותר מכיל מעל 6,000 מיני צמחים. רוב בעלי החיים ברוסיה מותאמים לאקלים קוטבי או ממוזג וחלקם חיים בטונדרה ובקוטב הצפוני, ביניהם ישנם את דוב הקוטב, אייל הצפון, כבש המושק וכן זאבים ארקטים, שועל לבן ובחופים ישנם ניבתנים ושאר טורפים ימיים ולווייתנים. ישנה גם כמות רבה של למינגים ושל עופות ימיים על החופים. ביערות הטייגה הדרומיים יותר ישנו גיוון בבעלי החיים כשנראים שם זאבים, אייל אציל וקנדי, דוב חום, שונר, גרגרן, דלק סיבירי ושועלים. בערבות הסטפה ישנם גם חזירי בר, ביזון אירופי, איילים והסאיגה הנדירה וכן עזי בר כמו המופלון ויעל סיבירי. בקווקז ישנם חיות הרריות כמו יעל קווקזי מזרחי ויעל קווקזי מערבי, נמר פרסי, דובים ופרסים. בקמצ'טקה ישנם יערות פוריים מאוד עקב ההתפרצויות הוולקניות ונהירת דגי סלמון מושכת דובים חומים ליערותיה וכן את עיטם שטלר, הגדול שבעיטמים. החבל פרימוריה מכיל מינים ממוצא אינדומלאי הדומים למינים מדרום-מזרח אסיה, ביניהם נראים טיגריס סיבירי ונמר אמור - שני טורפי-על של המדינה המצויים בסכנת הכחדה גדולה. מימי רוסיה גם מכילים מינים רבים, לרוב בדרום כשישנם סביב החופים לוטרות ים, לווייתנים שונים ומיני דגים כמו חדקניים (שהגדול מביניהם הוא הבלוגה, מהגדולים שבדגי הגרם) וישנן פסיפי וכן עופות ים שונים כמו אלקיים ושחפיים ומיני ברווזיים וברבורים. כמה אגמים כמו באיקל מכילים פאונה ייחודית הכוללת את כלב הים היחיד של מים מתוקים - פוסה באיקלית ומיני דגים אנדמיים ואף ספוגיים הנפוצים לרוב בים. מדיה וקבצים בנושא החי ברוסיה בוויקישיתוף
זכויות להט"ב בסאו טומה ופרינסיפה

לסביות, הומוסקסואלים, טרנסג'נדרים וביסקסואלים (להט"ב) בסאו טומה ופרינסיפה מתמודדים עם אתגרים משפטיים וחברתיים שתושבים הטרוסקסואלים אינם חווים. פעילות הומוסקסואלית בין מבוגרים בהסכמה מוגדרת כחוקית ברחבי המדינה מאז 2012. עם זאת, מערכות יחסים בין זוגות חד-מיניים אינן מחזיקות באותן הכרות משפטיות שזמינות לזוגות הטרוסקסואלים מהמין השני שכן נישואים חד-מיניים או כל הכרה מוגבלת יותר בזוגיות חד-מינית (איחוד אזרחי, נישואי חוזה, ידועים בציבור) אינם מוכרים בחוק. בשנת 2011 הצביעה סאו טומה ופרינסיפה בעד "ההצהרה המשותפת על הפסקת מעשי אלימות והפרות זכויות אדם נלוות על בסיס נטייה מינית וזהות מגדרית" שגינתה לראשונה אלימות ואפליה נגד להט"ב בעצרת הכללית של האו"ם ובכך, הפכה לאחת מ-10 המדינות היחידות ביבשת אפריקה שהצביעו בעד ההצהרה. על פי הקוד הפלילי של סאו טומה ופרינסיפה שנכנס לתוקף בנובמבר 2012, פעילות הומוסקסואלית בין מבוגרים הסכמה הפכה לחוקית בשטחי המדינה, בעוד גיל ההסכמה הוגדר מאתה ואילך כשווה עבור זוגות הומוסקסואלים והטרוסקסואלים כאחד והועמד על 16 שנים. סקר שנערך בסאו טומה ופרינסיפה בשנת 2016 מצא כי 46% מתושבי המדינה יברכו את שכנם ההומוסקסואל או לא יוטרדו מכך שהוא יהיה השכן שלהם. זכויות להט"ב זכויות להט"ב באפריקה Over 80 Nations Support Statement at Human Rights Council on LGBT Rights, U.S. Mission to International Organizations in Geneva, ‏22 במרץ 2011 (באנגלית) Código Penal, web.archive.org Joe Morgan, What are the best and worst countries to be gay in Africa?, Gay Star News, ‏2016-03-01 (באנגלית בריטית)
זכויות להט"ב בסומלילנד

זכויותיהם של לסביות, הומוסקסואלים, טרנסג'נדרים וביסקסואלים (להט"ב) בסומלילנד כפופות לרדיפה ואפליה רשמית, שלא נתקלים בהם אזרחים הטרוסקסואלים בעלי תחושת התאמה לזהותם המגדרית. פעילות הומוסקסואלית בין מבוגרים בהסכמה בקרב גברים או נשים מוגדרת כעבירה פלילית מאז 1899 (כחלק מסומלילנד הבריטית) ועונשה מוזג במשך השנים עם דין השריעה האסלאמי והוביל ליצירתו של עונש מוות, הוצאה להורג, מכות ועינויים נגד מורשעים. ערך מורחב – זכויות להט"ב בסומליה בשנת 1858, במהלך שליטתה של האימפריה העות'מאנית על סומלילנד, פעילות הומוסקסואלית הוגדרה כחוקית. בשנת 1940 פלשה איטליה הפשיסטית לסומלילנד הבריטית (אנ') וסיפחה אותה למזרח אפריקה האיטלקית. בעוד שבאיטליה לא היו קיימים חוקים נגד "מעשי סדום" מאז 1890, המשטר עדיין העניש הומוסקסואלים. ב-1941 כבשו הבריטים מחדש את סומלילנד הבריטית מהאיטלקים והחזירו את חוקי הסדום בשטחה שהמשיכו להעניש פעילות הומוסקסואלית בהסכמה בחוק. החוק, שהוחל על שטחה של סומלילנד הבריטית מאז 1899 לפני קבלת עצמאותה מהאימפריה הבריטית היה חוק העונשין ההודי משנת 1860 אשר המשיך להפליל מעשים הומוסקסואלים. בשנת 1964 נכנס לתוקף חוק עונשין חדש ברפובליקה הסומלית (אנ'). החוק קבע כי "מי שמקיים משכב גשמי עם בן אדם מאותו המין, ייענש, כאשר המעשה אינו מהווה פשע חמור יותר, במאסר בין 3 חודשים ל-3 שנים. כאשר המעשה שנעשה הוא מעשה תאווה שונה ממגע גשמי, העונש שהוטל יופחת בשליש". בשנת 1991 הכריזה סומלילנד על עצמאות מסומליה (אנ'). מאז, המדינה ממשיכה ליישם את חוק העונשין משנת 1964 בשטחה, שמוזג עם השנים עם דין השריעה האסלאמי והוביל ליצירת עונש מוות, הוצאה להורג, מכות ועיניים נגד מורשעים בפעילות הומוסקסואלית. אי ביטול החוק הוא אחת הסיבות, שציינו חוקרים אירופאים לאורך השנים, לכך שמספר מדינות אירופאיות מפותחות לא מכירות בעצמאות סומלילנד. על פי דיווחים לאורך השנים, התקיימו אירועים מסכני חיים או גזרי דין מוות שהוטלו בסומלילנד ובסומליה נגד אזרחי להט"ב בשטחן. זכויות להט"ב זכויות להט"ב באפריקה זכויות להט"ב בסומליה Wayback Machine, web.archive.org STATE-SPONSORED HOMOPHOBIA, web.archive.org Somaliland Criminal Law, www.somalilandlaw.com LEGISLATIVE DECREE NO. 5 OF 16 December 1962 This young Somali activist was sentenced to death for being a lesbian, The Independent, ‏2016-01-31 (באנגלית) "'Don't come back, they'll kill you for being gay'". BBC News (באנגלית בריטית). 2020-07-27. נבדק ב-2022-01-04.
הר קומבז

הר קומבז (באנגלית: Mount Combs) הוא הר מבודד המתנשא מעל פני הקרח בבסיס חצי האי ריידברג, בארץ פאלמר, שבאנטארקטיקה. ההר התגלה על ידי משלחת החקר האנטארקטית רון (Ronne Antarctic Research Expedition), אשר חקרה את אנטארקטיקה בעונת המחקר (הקיץ האנטארקטי) (שבין השנים 1947–1948) בפיקודו של פין רון. רון נתן להר את שמו. רון קרא להר על שמו של נציג בית הנבחרים של ארצות הברית, מטקסס ג'יי. אם. קומבס (J.M. Co mbs), מבומונט, במדינת טקסס שעשה רבות כדי להשיג תמיכה במשלחת רון. •Laudon, T.S., Lidke, D.J., Delevoryas, T. and Gee, C.T. (1987), Sedimentary Rocks of the English Coast, Eastern Ellsworth Land, Antarctica,In Gondwana Six: Structure, Tectonics, and Geophysics, G.D. Mckenzie (Ed.). https://doi.org/10.1029/GM040p0183 •J.L. Smellie, K.S. Panter, A. Geyer, Ed., Volcanism in Antarctica: 200 Million Years of Subduction, Rifting,P 318 • Defense Mapping Agency 1992, Sailing Directions (planning Guide) and (enroute) for Antarctica, P 444 הר קומבס באתר הסקר הגאולוגי של ארצות הברית הר קומבס באתר הגאזט האנטארקטי של ממשלת אוסטרליה מידע גאוגרפי והיסטורי
אלירז

האם התכוונתם ל... אלכס אלירז – אבי תורת הקליעה בישראל ישראל אלירז – משורר עברי, סופר, מחזאי, מורה ומתרגם שלמה אלירז – צייר ופסל ישראלי שונות רצח מיכל אלירז – רצח אישה בחיספין ב-1978
קטי בדטגר

קטי בדטגר (בדנית: Katy Bødtger; 28 בדצמבר 1932 – 1 במאי 2017) הייתה זמרת דנית, שייצגה את דנמרק באירוויזיון 1960. בדטגר נולדה למשפחה מעוטת יכולת בעיר נרברו. אביה עסק בתחום ייצור כלי רכב. בנעוריה עברה עם משפחתה להוסום, שם החלה לשיר במקהלת הבנות של תחנת הרדיו הדני. היא נשרה בכיתה ז' מבית הספר, ועבדה כזבנית מחנות בשמים במשרה מלאה. היא עברה לכמה שנים אחדות לקנדה, וחזרה לדנמרק, לעסוק בתחום הבשמים. במקביל לעבודתה היא למדה שיעורי פיתוח קול אצל הזמר יוהנס ואהל. בשנת 1957 חתמה אצל חברת התקליטים Nordisk Polyphon. תחת החברה, בדטגר הוציאה לאור את השיר "Fisker-pikens sang", שנמכר בכ-100,000 עותקים ברחבי העולם. בשנת 1960 זכתה בדטגר בדאנסק גרנד פרי, הקדם הדני לאירוויזיון 1960, עם השיר "Det var en yndig tid". השיר סיים במקום העשירי בתחרות, שהתקיימה בלונדון, עם ארבע נקודות. במרוצת הקריירה המוזיקלית שלה פרסמה שיר משותף עם גוסטב וינקלר. בנוסף, הייתה סולנית קבועה בתוכנית הרדיו "פלמהייבן". בשנות ה-80 הקליטה כמה שירים עם פזמונאיים דנים. בשנת 2005 פרסמה מארז תקליטורים בשם Blå viol. היא נפטרה ב-1 במאי 2017, בגיל 84. קטי בדטגר, במסד הנתונים הקולנועיים IMDb (באנגלית) קטי בדטגר, באתר AllMusic (באנגלית) קטי בדטגר, באתר MusicBrainz (באנגלית) קטי בדטגר, באתר Yandex.Music (ברוסית) קטי בדטגר, באתר Discogs (באנגלית) "Katy Bødtger". afdøde.dk. Peter Thygesen. "Hitmageren fra Giro 413 er død". Politiken. Silas Bay Nielsen. "60'er-vinder af dansk Melodi Grand Prix er død". DR. "Stemmen fra en yndig tid". 2012-12-28. "Katy Bødtger Og Carsten Nilsson, Richard Ekholm's Kvartet - Fiskerpigens Sang / Blomsterpigen" (באנגלית). EurovisionWorld.com, Eurovision 1960 Results: Voting & Points (באנגלית)
בורקאי

בורקאי (בטאגאלוג: Boracay) הוא אי נופש קטן הממוקם במרכז הפיליפינים שמושך אליו אלפי מבקרים מדי שנה. האי ממוקם כ-315 קילומטרים דרומית למנילה, וכ-0.8 קילומטרים מהחוף הצפון מערבי של האי פאנאי (אנ'). האי משתרע על פני 10.32 קמ"ר. נכון ל-2015 מנתה אוכלוסיית האי 32,267 תושבים. שמו של האי נגזר מהמילה "בוראק", שפירושה "כותנה לבנה", ומתייחסת לחול הלבן האבקתי של האי. בורקאי נודעת במיוחד בשל היותה יעד חופשה פופולרי וכמו גם בשל חופי החול הלבן שנמצאים בו והמים הצלולים שבתחומי. בורקאי נחשב לאחד מיעדי התיירות הבולטים והמפותחים ביותר בפיליפינים. במטרה לשקם את האי בשנת 2018 הוא נסגר לתיירים ל-6 חודשים. האי מחולק לשלושה כפרים - יאפאק, בלאבאג ומנוק-מנוק. בלאבאג הוא המרכז של האי ובו נמצאים רוב בתי המלון, המסעדות והברים של האי. יאפאק נמצא בצפון האי ובו נמצא חוף פוקה הנודע. מנוק-מנוק נמצא בדרום האי ובו נמצא נמל קגבאן. "Boracay is top place for relaxation: poll". ABS-CBN News. נבדק ב-21 בפברואר 2013. {{cite web}}: (עזרה) "Boracay beats Asian favourites to take crown as top destination". Good News Pilipinas. אורכב מ-המקור ב-2013-10-30. נבדק ב-21 בפברואר 2013. {{cite web}}: (עזרה) ערך זה הוא קצרמר בנושא הפיליפינים. אתם מוזמנים לתרום לוויקיפדיה ולהרחיב אותו.
Make It Right

"Make It Right" הוא שיר של להקת הבנים הדרום קוריאנית BTS, שיצא, על ידי חברת התקליטים ביג היט אנטרטיינמנט, ב-12 באפריל 2019, כחלק מהמיני-אלבום השישי של הלהקה, Map of the Soul: Persona ולאחר מכן גם כחלק מאלבום האולפן Map of the Soul: 7. נכון לינואר 2022, השיר הושמע למעלה מ-210 מיליון פעמים בספוטיפיי. גרסת רימיקס של השיר, בשיתוף הזמר-יוצר האמריקאי, לאוב, יצא ב-18 באוקטובר 2019. נכון לאפריל 2024, השיר הושמע למעלה מ-263 מיליון פעמים בספוטיפיי. הניו יורק טיימס אמר כי לשיר "יש חלק ממחוות הנשמה הרכות והחתומות של אד שירן, אם כי מוצג על ידי BTS באופן מורכב". ג'אהה קים, מהעיתון שיקגו טריביון, אמרה כי השיר "מעורר תקווה ואופטימי". מידע על היצירה "Make It Right" באתר מיוזיק בריינז מידע על הסינגל "Make It Right" באתר מיוזיק בריינז מידע על השיר "Make It Right" באתר AllMusic מילות השיר "Make It Right" באתר Genius סרטון השיר "Make It Right" באתר יוטיוב מידע על הרצועה "Make It Right" באתר ספוטיפיי Make It Right, 2019-04-12, ארכיון מ-2021-12-24, נבדק ב-2022-01-04 BigHit Entertainment [@BigHitEnt] (17 באוקטובר 2019). <Make It Right (feat. Lauv)> 발매 안내 #BTS #방탄소년단 #MakeItRight [<Make It Right (feat. Lauv)> Release Guide #BTS #방탄소년단 #MakeItRight] (Tweet). נבדק ב-18 באוקטובר 2019 – via Twitter. {{cite web}}: (עזרה) Make It Right (feat. Lauv), 2019-10-18, ארכיון מ-2022-01-04, נבדק ב-2022-01-04 Caramanica, Jon (12 באפריל 2019). "The Playlist: BTS Expands Its Footprint, and 11 More New Songs". The New York Times. אורכב מ-המקור ב-16 באפריל 2019. נבדק ב-16 באפריל 2019. {{cite web}}: (עזרה) Kim, Jae-Ha (12 באפריל 2019). "Album Review: BTS' 'Map of the Soul: Persona'". Chicago Tribune. אורכב מ-המקור ב-19 באפריל 2019. נבדק ב-19 באפריל 2019. {{cite web}}: (עזרה)
שרה מנקר

שרה מנקר היא יזמית ומנכ"לית חברת Gro Intelligence. היא נבחרה לאחת מהמנהיגים הצעירים הגלובליים של הפורום הכלכלי העולמי בשנת 2014. מנקר נולדה וגדלה באתיופיה. היא למדה כלכלה ולימודי אפריקה במאונט הוליוק קולג'. היא עברה לבית הספר לכלכלה של לונדון לצורך לימודי התואר השני שלה, ובסופו של דבר קיבלה תואר שני במנהל עסקים מאוניברסיטת קולומביה. מנקר היא סגנית הנשיא לשעבר בתאגיד מורגן סטנלי. במהלך תקופתה במורגן סטנלי, מנקר החלה להתעניין בהשקעות בקרקע חקלאית. היא עזבה את עבודתה בוול סטריט כדי להשתמש בכישוריה בניתוח נתונים לטובת הקהילה. היא החלה לדאוג ממשבר המזון העולמי, והחלה לחקור כיצד אפריקה יכולה להפחית את הדרישות ההולכות וגדלות של העולם למזון. היא העריכה שעד שנת 2030 המחסור במזון עשוי להיות משמעותי כמו המשבר הכלכלי או התרסקות בועת הדוט-קום. מנקר צופה שהעולם עלול להתמודד עם גירעון של 214 טריליון קלוריות. בשנת 2014 הקימה מנקר את Gro Intelligence, פלטפורמה מבוססת נתונים המחברת בין שוקי המזון ברחבי העולם. Gro Intelligence משתמשת בבינה מלאכותית כדי ליצור תחזיות לגבי מגמות במחירי המזון. היא השתמשה ב-Gro Intelligence כדי לחקור את ההשפעה של אסונות טבע, כולל בצורת, על אספקת המזון. הדוחות מודיעים לחברות מה והיכן למכור מוצרים, וכן תומכים בקובעי מדיניות ובחברות ביטוח. שרה מנקר, ברשת החברתית אקס (טוויטר) שרה מנקר, ברשת החברתית LinkedIn ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "שרה מנקר".
חיים משה יהושע שניאורסון-טברסקי

הרב חיים משה יהושע שניאורסון-טברסקי (ה'תר"ל 1870 רוסיה – י"א באלול ה'תשי"ט 14 בספטמבר 1959 ניו יורק, ארצות הברית) אדמו"ר מטומשפול וקוידינוב דרך אמו. ממייסדי טהרת המשפחה בארצות הברית פעל רבות בשיתוף עם מחנה ישראל (חב"ד) למען טהרת המשפחה והקים מאות מקוואות ברחבי ארצות הברית. נולד בערך בשנת ה'תר"ל לאביו האדמו"ר מרדכי דב טברסקי, ונתחנך לחסידות ולימוד התורה על ידי סביו חתנו של האדמו"ר האמצעי הרב יעקב ישראל טברסקי מטשרקאס. אביו לקחו להתברך מפי קרוביו האדמורי"ם רבי דוד טברסקי האדמו"ר מטולנא ורבי יוחנן טברסקי האדמו"ר מרחמטריבסקא. בגיל צעיר נסמך לרבנות על ידי הגאון הרב דוד פרידמן הידוע בשם רבי דוד'ל קרלינר ועל ידי הגאון הרב מנחם נחום ירושלמסקי. מפני המהפכה הקומוניסטית ועליית שלטון הבולשביקים ברוסיה בשנת ה'תרפ"ד היגר לארצות הברית, והקים שם את בית מדרשו בו התקבצו שרידי מלחמת העולם הראשונה ולאחר מכן שרידי מלחמת העולם השנייה חסידי צ'רנוביל טומשפול וקוידנוב. הוא נפגש פגישת ידידות עם קרוב משפחתו האדמו"ר הריי"צ בעת ביקורו בארצות הברית. בסביבות שנת ה'ת"ש העביר את בית מדרשו סמוך ל-770, ברחוב איסטרען פארקווי שבשכונת קראון הייטס בסמיכות לבית מדרשו של האדמו"ר מחב"ד. בזיווג ראשון נשא את חנה שיינדל ליבסון-ליפסון שנפטרה בגיל צעיר בדמי ימיה. ממנה ילדיו; בלומא טברסקי, ירושלים. דבורה לאה ובעלה מרדכי, ירושלים. בזיווג שני נשא את מנוחה נעמי פרלוב. ממנה ילדיו: הרב לוי יצחק שניאורסון-טברסקי ואשתו זיסל. שפרה פריידא פופקא (אשת הרב חיים יצחק פופקא). שרה טריינא קלויזנר (אשת הרב חיים מנחם קלויזנר). חנה פרלוב (אשת הרב אברהם ברבי יוסף פרלוב מקוידנוב). לאחר נישואיו עמה עבר להתגורר ליד חותנו ופעל רבות למען חסידות קוידנוב, הקים מוסדות ככולל בתמיכה כספית קבועה לאברכים, וכן ישיבה, עד לפטירתו של חותנו. נפטר אור לי"א באלול ה'תשי"ט. מאמר על קורות חייו (ביידיש) חתימת שמו על ידו עצמו באופן כזה מופיע כאן נין ובן אחר בן לאדמו"ר האמצעי שהרב המפורסם לתהילה הרב יעקב ישראל קנייבסקי בעל הקהילות יעקב מבני ברק נקרא על שמו בת הנגיד הרב שמואל ליבסעאן (בן רבי חנינא ליפא אלטיר ליפסאן וחתן הרב יהושע אלעזר חודורוב) מבלצי מחשובי חסידי סקווירא בעיר קאמינקא-פודולסק שזכה ועלה לארץ ישראל לעיר הקודש ירושלים ונפטר ונקבר בה ביום י"ב בשבט ה'תרח"צ בת האדמו"ר הרב יוסף פרלוב מקוידנוב ערך זה הוא קצרמר בנושא ארצות הברית. אתם מוזמנים לתרום לוויקיפדיה ולהרחיב אותו.
Just Got Paid

"Just Got Paid" הוא סינגל של המפיק המוזיקלי האנגלי, סיגלה, הזמרת-יוצרת הבריטית, אלה אייר, והזמרת-יוצרת האמריקאית, מייגן טריינור, בשיתוף פעולה עם הראפר האמריקאי, פרנץ' מונטנה. השיר יצא על ידי חברות התקליטים מיניסטרי אוף סאונד ו-B1 רקורדינגס, ב-7 בספטמבר 2018. השיר נמצא באלבום האולפן הראשון של סיגלה, Brighter Days. השיר נכתב על ידי סיגלה, אלה אייר, מייגן טריינור, פרנץ' מונטנה, סטיב מנובסקי, נייל רוג'רס ו-The Invisible Men, והופק על ידי סיגלה, סטיב מנובסק ויואהכים יארל. נכון לינואר 2022, השיר הושמע למעלה מ-196 מיליון פעמים בספוטיפיי. הווידאו קליפ הלירי של הסינגל יצא בערוץ היוטיוב של סיגלה ב-7 בספטמבר 2018. נכון לינואר 2022, הווידאו קליפ נצפה למעלה מ-23 מיליון פעמים. הווידאו קליפ של הסינגל יצא בערוץ היוטיוב של סיגלה ב-10 באוקטובר 2018. נכון לינואר 2022, הווידאו קליפ נצפה למעלה מ-47 מיליון פעמים. מידע על היצירה "Just Got Paid" באתר מיוזיק בריינז מידע על הסינגל "Just Got Paid" באתר מיוזיק בריינז מידע על היצירה "Just Got Paid" באתר Discogs סרטון השיר "Just Got Paid" באתר יוטיוב Just Got Paid, 2018-09-07, ארכיון מ-2020-11-09, נבדק ב-2022-01-04 Sigala, Ella Eyre, Meghan Trainor - Just Got Paid (Lyric Video) ft. French Montana, ארכיון מ-2021-12-19, נבדק ב-2022-01-04 Wass, Mike (10 באוקטובר 2018). "Meghan Trainor & Ella Eyre Show Out In Sigala's 'Just Got Paid' Video". Idolator. נבדק ב-6 בנובמבר 2018. {{cite news}}: (עזרה) Aniftos, Rania (10 באוקטובר 2018). "Ella Eyre & Meghan Trainor Celebrate Payday in Sigala's 'Just Got Paid' Music Video". Billboard. ארכיון מ-11 באוקטובר 2018. נבדק ב-14 באוקטובר 2018. {{cite web}}: (עזרה) Sigala, Ella Eyre, Meghan Trainor - Just Got Paid ft. French Montana, ארכיון מ-2021-10-11, נבדק ב-2022-01-04 "Sigala: Just Got Paid". Google Play. 7 בספטמבר 2018. נבדק ב-17 ביוני 2020. {{cite web}}: (עזרה) "Singles To Radio". The Music Network. אורכב מ-המקור ב-17 ביוני 2020. נבדק ב-17 ביוני 2020. {{cite web}}: (עזרה) "Sigala 'Just Got Paid' | (Radio Date: 14/09/2018)" (באיטלקית). Radio Airplay SRL. נבדק ב-17 ביוני 2020. {{cite web}}: (עזרה) "Radio 1 Playlist". BBC. אורכב מ-המקור ב-21 בספטמבר 2018. {{cite web}}: (עזרה) "Sigala: Just Got Paid (Remixes)". Google Play. 30 בנובמבר 2018. נבדק ב-23 ביולי 2020. {{cite web}}: (עזרה)
נורה ברוקסטדט

נורה ברוקסטדט (בנורווגית: Nora Brockstedt; 20 בינואר 1923 – 5 בנובמבר 2015) הייתה זמרת נורווגית. היא ייצגה את נורווגיה באירוויזיון 1960 ובאירוויזיון 1961 עם השירים "Voi Voi" ו-"Sommer i Palma" בהתאמה. היא החלה את קריירת המוזיקה שלה בגיל 19, כשהופיעה בקברט Chat Noir באוסלו. במהלך שנות ה-50 של המאה ה-20 הוציאה ברוקסטדט כמה שירים, דוגמת "En liten pike i lave sko",‏ "Augustin" ו-"Tango for to", שזכו להצלחה מקומית. בשנים 1950–1954 היא הייתה חברה בלהקת The Monn Keys, שכללה את ארנה בנדיקסן ואגיל מון-איוורזן. באותה תקופה עבדה ברוקסטדט עם המלחין הנורווגי אלף פרייזן, שכתב לה כמה משיריה. ב-7 בפברואר 1960 ניצחה ברוקסטדט בקדם הנורווגי לאירוויזיון 1960, מלודי גרנד פרי, עם השיר "Voi Voi". ב-29 במרץ 1960 היא ביצעה את שירה על בימת האירוויזיון. היא שובצה שישית בסדר ההופעות, לפני אוסטריה ואחרי בלגיה. עם תום ספירת הקולות הגיעה ברוסטדט למקום הרביעי עם 11 נקודות. ב-18 בפברואר 1961 נבחרה פעם נוספת לייצג את נורווגיה באירווזיון, לאחר שזכתה במלודי גרנד פרי, עם השיר "Sommer i Palma". ב-18 במרץ 1961 היא ביצעה את שירה על בימת התחרות. היא שובצה כהופעה ה-12, לפני דנמרק ואחרי בלגיה. ברוקסטדט הגיעה למקום השביעי עם 10 נקודות. בעשורים הבאים התמקדה ברוקסטדט בקידום קריירת הג'אז שלה. בשנת 2004 הוציאה לאור את האלבום As Time Goes By. בשנת 2005 היא פרסמה את אלבום חג המולד הראשון שלה, Christmas Songs. היא נפטרה ב-5 בנובמבר 2015, בגיל 92. מדיה וקבצים בנושא נורה ברוקסטדט בוויקישיתוף נורה ברוקסטדט, במסד הנתונים הקולנועיים IMDb (באנגלית) נורה ברוקסטדט, באתר MusicBrainz (באנגלית) נורה ברוקסטדט, באתר Yandex.Music (ברוסית) נורה ברוקסטדט, באתר Discogs (באנגלית) נורה ברוקסטדט, באתר Genius Melodi Grand-Prix 1960 EurovisionWorld.com, Eurovision 1960 Results: Voting & Points (באנגלית) EurovisionWorld.com, Eurovision 1961 Results: Voting & Points (באנגלית)
פרס גראמי לאלבום הרוק הטוב ביותר

פרס הגראמי לאלבום הרוק הטוב ביותר הוא פרס המוענק בטקס פרסי הגראמי לאלבומים בז'אנר מוזיקת הרוק. הפרס הוענק לראשונה ללהקת הרולינג סטונז בשנת 1995, ושם הקטגוריה נותר ללא שינוי מאז. על פי מדריך תיאור הקטגוריות לטקס פרסי הגראמי ה-52, הפרס מוענק ל"אלבומי רוק ווקאליים או אינסטרומנטליים, הארד רוק או מטאל המכילים לפחות 51% זמן נגינה של חומרים שהוקלטו לאחרונה". הפרס מוענק לאמן, המפיק והמהנדס/מיקסר, בתנאי שהם היו אחראים ליותר מ-50 אחוז מחומרי האלבום. מפיקים או מהנדסים/מיקסרים שאחראים על פחות מ-50 אחוז, כמו גם המהנדס, יכולים להגיש בקשה לקבלת תעודת זכייה. להקת פו פייטרס מחזיקה בשיא הזכיות בקטגוריה זו, עם ארבע זכיות. זוכים שזכו פעמיים כוללים את שריל קרואו, גרין דיי, U2, Cage The Elephant ומיוז. ניל יאנג מחזיק גם בשיא המועמדויות, עם שבע, וגם בשיא של הכי הרבה מועמדויות ללא זכייה. עד היום, רק שתי נשים, שריל קרואו ואלאניס מוריסט זכו בפרס.   הערה: הזוכה מסומן בצבע "Grammy Awards at a Glance". Los Angeles Times. ארכיון מ-9 במרץ 2012. נבדק ב-24 באפריל 2010. {{cite news}}: (עזרה) "52nd OEP Category Description Guide" (PDF). National Academy of Recording Arts and Sciences. p. 2. אורכב מ-המקור (PDF) ב-27 באוקטובר 2009. נבדק ב-12 ביולי 2010. {{cite web}}: (עזרה) Grammy Blue Book (edition 2021) 2023 GRAMMY Nominations: See The Complete Nominees List, www.grammy.com 2024 GRAMMY Nominations: See The Full Nominees List | GRAMMY.com, www.grammy.com
זכויות להט"ב ברפובליקה של קונגו

לסביות, הומוסקסואלים, טרנסג'נדרים וביסקסואלים (להט"ב) ברפובליקה של קונגו מתמודדים עם אתגרים משפטיים וחברתיים שתושבים הטרוסקסואלים בעלי תחושת התאמה לזהותם המגדרית אינם חווים. פעילות הומוסקסואלית בין מבוגרים בהסכמה מוגדרת כחוקית בשטחי המדינה מאז 1940. עם זאת, מערכות יחסים בין זוגות חד-מיניים אינן מחזיקות באותן הכרות משפטיות שזמינות לזוגות הטרוסקסואלים מהמין השני שכן נישואים חד-מיניים או כל הכרה מוגבלת יותר בזוגיות חד-מינית (איחוד אזרחי, נישואי חוזה, ידועים בציבור) אינם מוכרים בחוק. פעילות הומוסקסואלית בין מבוגרים בהסכמה מוגדרת כחוקית ברפובליקה של קונגו מאז 1940. עם זאת, חוק העונשין משנת 1940 מטיל גיל הסכמה לא שוויוני וגבוה יותר עבור זוגות הומוסקסואלים (21 שנים) בניגוד לזוגות הטרוסקסואלים (14 שנים). דו"ח מעמד זכויות האדם ברפובליקה של קונגו לשנת 2010 שפורסם על ידי מחלקת המדינה של ארצות הברית מצא כי, "לא הייתה קהילה ידועה של הומוסקסואלים או לסביות בשל הסטיגמה החברתית הקשורה להומוסקסואליות... לא היו מקרים ידועים של אלימות או אפליה נגד הומוסקסואלים, לסביות או טרנסג'נדרים במהלך השנה. בעוד שאפליה עשויה להתקיים בגלל הסטיגמה החברתית סביב הומוסקסואליות, לא דווח על מקרים כאלה לארגונים לא ממשלתיים והם לא סוקרו על ידי התקשורת". זכויות להט"ב זכויות להט"ב באפריקה Wayback Machine, web.archive.org REPUBLIC OF THE CONGO, 2009-2017.state.gov